laion/Wikipedia-Exotic huggingface dataset:
ებრუ იოზქანი

ებრუ იოზქანი (თურქ. Ebru Özkan; დ. 18 ნოემბერი 1978, ანკარა, თურქეთი) — თურქი მოდელი და მსახიობი. ქართველი მაყურებლისთვის ცნობილი გახდა სერიალიდან „ნამსხვრევები“. ებრუ იოზქანი დაიბადა 1978 წლის 18 ნოემბერს, ანკარაში. ოჯახში სულ 4 და-ძმა არიან (3 და 1 ძმა). ებრუ ყველაზე უმცროსია. მან დაამთავრა ბილკენტის უნივერსიტეტი, სადაც 21 წლიდან 25 წლამდე სწავლობდა, ხოლო შემდგომ კი ჩააბარა ანკარის უნივერსიტეტში, სადაც სწავლობდა თურქული ენის, გეოგრაფის, ისტორისა და თეატრალურის ფაკულტეტზე. მისი მიზანი გამხდარიყო მსახიობი ჯერ კიდევ პატარა ასაკიდან დაიწყო ამიტომ უნივერსიტეტში სწავლისას მან დაიწყო მონაწილეობის მიღება თეატრალურ დადგემბში, მან მონაწილეობა მიიღო რომეო და ჯულიეტა-ში სადაც „ჯულიეტა“ განასახიერა. ებრუს დებიუტი სატელევიზიო შოუში შედგა 2006 წელს „ზამთრის ზღაპარი“, სადაც მელისა განასახიერა. მისმა სილამაზემ და დამაჯერებელმა თამაშმა პროდიუსერებისა და რეჟისორების ყურადღება მიიქცია და მის ცხოვრებაში ახალი ეპიზოდი დაიწყო. სთავაზობდნენ სხვადასხვა საპნის ოპერებში მონაწილეობას, თეატრიდან ის დიდ კინოში გადმოინაცვლა. 2010 წელს მან მონაწილეობა მიიღო სერიალში „ჩინარის ხე“, სადაც განასახიერა ბერინი მას პარტნიორობა გაუწია ნურგულ იეშილჩამ და ასევე ნეჯათ იშლერმა. სერიალმა „როლი ჩემს ცხოვრებაში“ ებრუს ნამდვილი წარმატება მოუტანა. აქედან დაიწყო ებრუს კარიერული წინსვლა, რასაც მოჰყვა 2014 წელს საკმაოდ ცნობილი ფილმის „უბის წიგნაკი“-ის თურქული ვერსია სადაც სუნას პერსონაჟი განასახიერა. 2014 წელს, მისი მონაწილეობით გამოვიდა სერიალი „ნამსხვრევები“ სადაც დილარა გურფინარის როლი შეასრულა, მან პარტნიორობა ერკან პეტეკაიასა და ბარიშ ფალაის გაუწია. მათი ერთობლივი პროექტი საოცრად პოპულარული გახდა და ის არაერთმა უცხო ქვეყანამ შეისყიდა. გარდა ამისა, სერიალმა მრავალი ჯილდო აიღო როგორც საუკეთესო საპნის ოპერა და წარდგენილიც იყო Golden Butterfly Awards-ზე, „ნამსხვრევები“ ინდონეზიაში ყველაზე რეიტინგულ სერიალად გამოცხადდა. უკანასკნელმა სერიებმა რეიტინგის პიკს მიაღწიეს, ქართველმა მაყურებელმა სწორედ ამ სერიალით გიცნო ებრუ, ებრუმ ამ როლით მიიღო ჯილდო როგორც საუკეთესო მსახიობი დრამა ჟანრში, თამამად ჩაცმულობამ კი მას ერთ-ერთი თურქი სექს სიმბოლოს სახელი მიანიჭა. 2015 წელს მონაწილეობა მიიღო ფილმში „ქარის მოგონებები“ სადაც პარტნიორობა ტუბა ბუიუკუსტუნს და მის მეუღლეს ონურ საილაკს გაუწია ფილმის გადაღება 4 ქვეყანაში მიმდინარეობდა თურქეთში, გერმანიაში, საფრანგეთში და საქართველოში. Montreal Türk Filmleri awards-ზე კი საუკეთესო თურქული ფილმის ტიტული მიენიჭა. დღესდღეობით ებრუ არის ერთ-ერთი ცნობილი მსახიობი თურქეთში, რომელსაც ქვეყნის საზღვრებს გარეთაც იცნობენ. ებრუ იოზქანი 2013 წლიდან ურთერთობაშია ასევე თურქ მსახიობ და მწერალ ერთან საბანთან, ისინი ურთიერთობას არ ასაჯარაოებდნენ, თუმცა ჟურნალისტებმა და პაპარაცებმა ისინი ერთად დაფიქსირეს საღამოზე. წყვილი ერთად ცხოვრობს და 2016 წლის 3 იანვრიდან ქორწინებაში იმყოფებიან. ებრუ იოზქანი Instagram-ზე
ოტოკარ III (შტაიერმარკა)

ოტოკარ III იგივე ოტაკარ III (გერმ. Ottokar III; დ. 1124 — გ. 1164) — შტაიერმარკის მარკგრაფი. მამის ლეოპოლდ I-ის სიკვდილის შემდეგ იგი მარკგრაფი გახდა. 1160 წელს მან დააარსა ზემერინგის და 1163 წელს ფორაუს მონასტრები. მან მემკვიდრეობით მიიღო უზარმაზარი მამულები უნტერშტაიერმარკაში (დღ. სლოვენია), პეტაუს მარკა და პიტენის საგრაფო (დღ. ქვემო ავსტრია). ოტოკარ III-ის მმართველობის ჟამს გრაცი შტაიერმარკის ადმინისტრაციული ცენტრი გახდა. ოტოკარი დაიღუპა 1164 წელს ჯვაროსნული ლაშქრობის დროს. მას დარჩა მემკვიდრე ოტოკარ IV, ტრანგაუელთა დინასტიის ბოლო წარმომადგენელი. Heinz Dopsch: Otakar III. In: Neue Deutsche Biographie (NDB). Band 19, Duncker & Humblot, Berlin 1999, ISBN 3-428-00200-8, S. 640 Franz Xaver Pritz: Geschichte der steirischen Ottokare in ihrer Vorfahren, bis zum Aussterben dieses Stammes im Jahre 1192. 1844 Friedrich Hausmann: Die steirischen Otakare, Kärnten und Friaul. In: Gerhard Pferschy (Hrsg.): Das Werden der Steiermark, Festschrift zur 800. Wiederkehr der Erhebung zum Herzogtum. Verlag Styria, Graz 1980 Fritz Posch: Die Besiedlung des Grazer Bodens und die Gründung und früheste Entwicklung von Graz. In: 850 Jahre Graz. Styria, Graz 1978 Rudolf Reichel: Steirische Landesgeschichte. Leuschner & Lubensky, Graz 1884
სუაჰილი ენა

სუაჰილი (სუაჰ. Kiswahili) — ერთაშორის ურთიერთობის ენა აღმოსავლეთ აფრიკაში, მიეკუთვნება ბანტუს ჯგუფის ენებს. გავრცელებულია ცენტრალურ და აღმოსავლეთ აფრიკაში. მოლაპარაკეთა რაოდენობა: 50-100 მლნ, მათ შორის მშობლიურია 2-15 მლნ ადამიანისათვის. ენის კოდი: sw სახელწოდება: sw - Kiswahili; en - Swahili; eo - Suahela დამწერლობა: ლათინური სუაჰილი სავარაუდოდ ჩამოყალიბდა IX-XI სს-ში, ბანტუს ადგილობრივი ენების კრეოლიზაციისა და სტრუქტურული გამარტივების შედეგად, რომელზეც დიდი ზეგავლენა მოახდინა არაბულმა ენამ. XIX ს-დან მან აფრიკის კონტინენტზე შეაღწია და ფართოდ გავრცელდა სხვადასხვა ფორმებით - ნაციონალური ვარიანტები, დიალექტები, პიჯინიზირებული ფორმები. სუაჰილის კლასიკური ლიტერატურული ძეგლები XVIII ს-ით თარიღდება. ოფიციალური ენა: კენია - ინგლისურთან ერთად. ტანზანია უგანდა გავრცელების არეალი: სუაჰილის გავრცელების პირველადი არეალი იყო ზანზიბარის, პემბას, მაფიას და კომორის კუნძულების მიმდებარე ვიწრო სანაპირო ზოლი, ხოლო მისი მატარებლები იყვნენ ამ რეგიონის ისლამიზირებული აფრო-არაბული მოსახლეობა. … ფრაზები და სიტყვები გამარჯობა - Habari, bwana; Habari, bibi კეთილი იყოს თქვენი მობრძანება - Karibu; Karibu nyumbani გმადლობთ - Asante; Asante sana კი / არა - Ndiyo; Sawa / Hapana; A-a გეთაყვა - Tafadhali; Tafadhalini ნახვამდის - Kwaheri რიცხვები 1 - moja, 2 - mbili, 3 - tatu, 4 - nne, 5 - tano, 6 - sita, 7 - saba, 8 - nane, 9 - tisa, 10 - kumi ფრაზები სუაჰილზე აშშ -ს საერთაშორისო ურთიერთობების უნსტიტუტი, სუაჰილის კურსი ეთნოლოგიური რეპორტი სუაჰილზე; ეთნოლოგიური რეპორტი სუაჰილზე, კონგო UCLA რეპორტი სუაჰილზე დაარქივებული 2018-06-05 საიტზე Wayback Machine. პანაფრიკული ლოკალიზაციის გვერდი სუაჰილზე სუაჰილი გუშინ, დღეს და ხვალ: მისი განვითარების და გავრცელების ფაქტორები პროექტი კამუსი დაარქივებული 2007-11-15 საიტზე Wayback Machine. ინტერნეტ, სუაჰილურ – ინგლისური ლექსიკონი The Kamusi Project: სუაჰილის ინტერნეტ ლექსიკონი დაარქივებული 2007-11-15 საიტზე Wayback Machine. სუაჰილის ლექსიკონი, ეტიმოლოგიებით - Andras Rajki დაარქივებული 2008-09-17 საიტზე Wayback Machine. სუაჰილურ – ინგლისური ლექსიკონი დაარქივებული 2006-11-08 საიტზე Wayback Machine. ↑ Swahili. Ethnologue. ციტატა: „Population total all languages: 15,438,390.“ ციტირების თარიღი: 19 July 2016.
ლაშა ლომიძე

ლაშა ლომიძე (დ. 30 ივნისი, 1992, თბილისი, საქართველო) — საქართველოს მორაგბეთა ეროვნული ნაკრების მე-8 ნომერი. დღეს ლაშა ფრანგული „ბეზიერსისა“ და საქართველოს ნაკრების ღირსებას იცავს. ლაშა ლომიძე 1992 წლის 30 ივნისს საქართველოს დედაქალაქ თბილისში დაიბადა. 2012 წელს საფრანგეთში გუნდ „მონტპელიეს“ შემადგენლობაში ჩაირიცხა, 2 წლის შემდეგ კი ასევე ფრანგულ „ბეზიერსში“ გადაბარგდა. www.montpellier-rugby.com დაარქივებული 2016-03-04 საიტზე Wayback Machine. www.lerugbynistere.fr ↑ Georgia want to make memorable World Cup count on eurosport.co.uk, 05/10/2015 ↑ Lasha Lomidze, Lelos of Georgia for 2015 RWC on site.rugby.ge. დაარქივებულია ორიგინალიდან — 2015-09-16. ციტირების თარიღი: 2016-04-14.
Satellite (სიმღერა)

„Satellite“ — 2010 წელს ნორვეგიაში გამართულ ევროვიზიის სიმღერის კონკურსზე მომღერალმა ლენა მაიერ-ლანდრუტმა წარადგინა გერმანია სიმღერით „Satellite“ და ქვეყანას გამარჯვება მოუტანა. 2010 წელს გერმანიის შესარჩევ კონკურში „Unser Star für Oslo“, რომლის ფინალიც 12 მარტს გაიმართა ერთმანეთს გამარჯვებისთვის ეცილებოდნენ ლენა და ჯენიფერ ბრაუნი, თუმცა „Satellite“ მაყურებლის ფავორიტი გახდა და შესაბამისად ამ სიმღერით წარდგნენ გერმანელები 2010 წელს. მეორე ადგილზე გასულმა ჯენიფერმა კონკურსის შემდეგ გამარჯვებული სიმღერა ანუ, „Satellite“ დააქავერა, თუმცა განსხვავებული ვერსია. გერმანია „დიდი ხუთეულის“ ერთ-ერთი წევრი ქვეყანაა და შესაბამისად ლენა ყოველგვარი ნახევარ ფინალების გარეშე ფინალში მოხვდა, სადაც მაყურებლისა და ჟიურის ერთსულოვანი გადაწყვეტილებით (ხმები 50/50-ზე) 246 ქულით 2010 წლის გამარჯვებული გახდა. 1982 წლის შემდეგ ლენა გერმანიის მეორე წარმომადგენელია, რომელმაც მოიგო და მას გერმანიიდან დღემდე ყველაზე მეტი, 246 ქულა აქვს. ასევე მის კლიპს სიმღერაზე „Satellite“ ევროვიზიის YouTube-ს ოფიციალურ არხზე ყველაზე მეტი, 49 000 000 + ნახვა აქვს. ლენა 2011 წელს, როცა გერმანია კონკურსს მასპინძლობდა ასევე წარადგენდა თავის ქვეყანას და სიმღერით „Taken By A Stranger“ 107 ქულით მე-10 ადგილი დაიკავა. მუსიკალური ვიდეო — YouTube ევროვიზიის პროფილი და სიმღერის ტექსტი — Eurovision.tv ↑ «Lena siegt in Oslo» ↑ «Germany's Eurovision 2010 Song: 'Satellite' by Lena Meyer-Landrut»
შალვა მამუკაშვილი

შალვა მამუკაშვილი (დ. 2 ოქტომბერი, 1990) — საქართველოს მორაგბეთა ეროვნული ნაკრების კვაჭი. თავდაპირველად მამუკაშვილი „ყოჩებისა“ და „არმიის“ ღირსებას იცავდა. მოგვიანებით, 2012 წელს ევროპის ერთა თასზე ესპანეთის წინააღმდეგ მისი დებიუტი შედგა. 2014 წლის 24 აგვისტოს შალვა სეილ შარქსის შემადგენლობაში ჩაირიცხა. 2015 წლის 11 ნოემბერს კი „გლასგო ვარიორისში გადაინაცვლა.“ rugby.worldsport.ge ↑ Live rugby 2015 - Rugby World Cup 2015 - Rugby Union fixtures and news. ESPN UK. ↑ Warriors snap up Georgian international hooker. glasgowwarriors.org. დაარქივებულია ორიგინალიდან — 2016-03-20. ციტირების თარიღი: 2016-04-14.
გრიგორე ვიერუ

გრიგორე ვიერუ (მოლდ. Grigore Vieru; დ. 14 თებერვალი, 1935 — გ. 18 იანვარი, 2009) — მოლდოველი მწერალი და პოეტი. ის ცნობილია საბავშვო პოემებითა და წიგნები. მისი პოეზიისთვის დამახასიათებელია ბუნების ცოცხალი სცენები და პატრიოტიზმი. გრიგორე წერდა რუმინულ ენაზე. გრიგორე 1935 წელს სოფელ პერერიტაში დაიბადა, რომელიც იმ დროს რუმინეთის ნაწილი იყო. დღეისთვის ეს სოფელი მოლდოვეთის რაიონ ბრიჩენის ეკუთვნის. მისი მშობლები პაველ და ევდოხია ვიერუები ფერმერები იყვნენ. გრიგორე 1959 წელს რაიზა ვიერუზე დაქორწინდა. მათ ჰყავდათ ორი ვაჟი: თეოდორ და ჩალინ ვიერუები. გრიგორე 2009 წლის 16 იანვარს, კიშინიოვში ავტო-ავარიის შედეგად გარდაიცვალა. მის დაკრძალვას დაახლოებით 10 000 არამიანი დაესწრო. გრიგორე ვიერუს ბიუსტი სოროკიში გრიგორე ვიერუს ბიუსტი ბელცის კლასიკოსების ხეივანში. გრიგორე ვიერუს ბულვარი კიშინოვში. გრიგორე ვიერუს ბიბლიოთეკა. (რუმინული) გრიგორე ვიერუს ბიოგრაფია დაარქივებული 2007-01-24 საიტზე Wayback Machine. (რუმინული) The forest is beautiful with a flower (Iu.Ţibulschi – Gr.Vieru) YouTube-ზე (რუმინული) Christ is not to blame (Iu. Ţibulschi – Gr. Vieru) YouTube-ზე ↑ Виеру Григоре Павлович / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ Discogs — 2000. <a href="https://wikidata.org/wiki/Track:Q504063"></a> ↑ 3.0 3.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ http://lex.justice.md/index.php?action=view&view=doc&lang=1&id=320944 ↑ Death Of A Moldovan Poet
ბორის ჯიმშირაული

ბორის ჯიმშირაული (დ. 22 აგვისტო, 1929, თბილისი — გ. 25 აგვისტო, 2003) — ქართველი მხატვარი. დაიბადა 1929 წლის 22 აგვისტოს, თბილისში. მხატვრის ოჯახში. ბაბუა – ბორის სმირნოვი რუსი მხატვარი იყო. სამხატვრო განათლების მიღება ნ. ნიკოლაძის სახელობის ტექნიკუმში დაიწყო. 1951 წელს თბილისის სამხატვრო აკადემიაში ჩაირიცხა. მისი პედაგოგები იყვნენ უ. ჯაფარიძე, ს. ქობულაძე, ა. ქუთათელაძე და სხვები. 1957 წელს დაამთავრა სამხატვრო აკადემია და იმავე წელს დაიწყო მუშაობა კინოსტუდიაში, მულტიპლიკაციის მხატვრად. იმუშავა მულტიპლიკაციურ ფილმებზე: „წუნა და წრუწუნა“, „მტრობა“, „ჩხიკვთა ქორწილი“ და სხვა. კინოსტუდიაში 1963 წლამდე იმუშავა. პერიოდულად მუშაობდა სამხატვრო ფონდში. ასევე, ფერწერის პედაგოგად ნ. ნიკოლაძის სახელობის ტექნიკუმსა და სამხატვრო აკადემიაში. 1970-1981 წლებში მუშაობდა ქუთაისში, სამხატვრო ფონდში. ძირითადად, სახელმწიფო შეკვეთებზე. ჯიმშირაულის მხატვრობაში დიდი ადგილი უჭირავს ხატწერას. 1996-2002 წლებში მხატვარი თურქეთში მოღვაწეობდა. თურქეთიდან ჩამოსვლის შემდეგ მალევე, 2003 წლის 25 აგვისტოს, მოულოდნელად გარდაიცვალა. დარჩა ბევრი დაუსრულებელი ტილო. ბორის ჯიმშრაულმა უამრავი ისტორიული პირისა და საზოგადო მოღვაწის პორტრეტი შექმნა, მათ შორის: ვახტანგ გორგასალი, დავით აღმაშენებელი, თამარ მეფე, შოთა რუსთაველი, ილია ჭავჭავაძე, აკაკი წერეთელი, გალაკტიონ ტაბიძე, ნიკოლოზ ბარათაშვილი და სხვა. თურქეთში გამგზავრების შემდეგ მხატვრის შემოქმედებაში ახალი ეტაპი დაიწყო. იქ ის, უმეტესწილად, შეკვეთებზე მუშაობდა. ქმნიდა ორიენტალისტური სტილის ნამუშევრებს. თურქეთში ყოფნის დროს შექმნა მსოფლიო პატრიარქის, ბართლომე I-ის პორტრეტი. ჯიმშირაული ავტორია უამრავი ხატისა. რომ შექმნილი აქვს ხატების სერია ქრისტეზე. მისი ხატწერის ნიმუშებია: „წმ. ნიკოლოზი“, „წმ. ნინო“, „ღვთისმშობელი ყრმით“ და სხვ. შესრულებული აქვს მრავალი ნატურმორტი. 1998 წელს, თურქეთში მოღვაწეობის დროს დაკვეთით შექმნა ტილო „რამაზანის ღამე“ (80X60 სმ. ტილო, ზეთი). სურათზე გამოსახულია თურქეთის ქუჩა, სადაც ორი მოქალაქე დოლზე დარტყმით ამცნობს მოსახლეობას დღესასწაულის მოახლოებას. ერთ-ერთი აივნიდან მოსჩანს მამაკაცის ჩალმით დახურული თავი, რომელსაც ხმაურზე გამოუხედავს. დაბლა კი ორნი დგანან და საუბრობენ. ბორის ჯიმშირაულის ზოგიერთი ნამუშევარი: აკაკი წერეთელი ნიკოლოზ ბარათაშვილი წმინდა ნიკოლოზი დავით აღმაშენებელი ერეკლე II გალაკტიონი გიორგი სააკაძე იესო ქრისტე მსოფლიო პატრიარქი ბართლომე I შოთა რუსთაველი თამარ მეფე ვახტანგ გორგასალი ვაჟა-ფშაველა ბორის ჯიმშირაული, საქართველოს პარლამენტის ეროვნული ბიბლიოთეკა
ლაუტარი

ლაუტარი(რუმ. Lăutarii — მომღერლები, ინსტრუმენტალისტები) — ემილ ლოტიანუს მიერ 1971 წელს გადაღებული ფილმი, კომპოზიტორი ევგენი დოგა. ფილმმა დიდი წარმატება მოიპოვა, განსაკუთრებით იტალიაში. ფილლმა ოთხი ჯილდო მოიპოვა, მათ შორის სან სებასტიანის ფესტივალზე 1972 წელს. ლაუტარი დაარქივებული 2017-10-25 საიტზე Wayback Machine.
სიმონ მაისურაძე

სიმონ მაისურაძე (დ. 14 სექტემბერი, 1986, თბილისი, საქართველო) — საქართველოს მორაგბეთა ეროვნული ნაკრების მორაგბე. თამაშობს კვაჭის პოზიციაზე. ამ დროისთვის იცავს „A.S. Macon Rugby“-ის ღირსებას. გარკვეული დროის განმავლობაში სარაგბო კლუბების „კლერმონტისა“ და „ბანიერის“ შემადგენლობაშიც ირიცხებოდა. 2007 წელს დაამთავრა კლერმონის ბლეზ პასკალის უნივერსიტეტის „ფრანგული ენისა და კულტურის“ ფაკულტეტი. 2014 პოს უნივერსიტეტში (ფრანგ. Université de Pau et Pays de L'Adour), დაამთავრა სპორტის მართვა. 2011 წელს კი ლიონის უნივერსიტეტის (ფრანგ. Université Claude Bernard Lyon 1) „ფიზიკური და მენტალური მომზადების“ ფაკულტეტი 2004 — 2005 წლებში მაისურაძე საქართველოს 19 წლამდელთა ეროვნულ ნაკრების კაპიტნის სამკლაურს ატარებდა, რაგბის ახალგაზრდულ მსოფლიო ჩემპიონატზე. 2005-დან 2010 წლის ჩათვლით 57 შეხვედრა ჩაატარა საქართველოს შვიდკაცა რაგბის ნაკრების შემადგენლობაში. 2009, 2010 და 2011 წლებში გახდა საფრანგეთის უნივერსტეტული ჩემპიონი (2009 წელს კლერმონის „ბლეზ პასკალის“ („Université Blaise Pascal“) უნივერსიტეტთან ერთად. 2010 და 2011 წლებში კი ლიონის „კლოდ ბერნარის“ უნივერსიტეტთან ერთად). 2015 წელს მონაწილეობა მიიღო რაგბის მსოფლიო ჩემპიონატში, საქართველოს ნაკრების მაისურით. მაისურაძე დაოჯახებულია და ორი შვილის მამაა. ↑ Simon Maisuradze. Eurosport Australia. ციტირების თარიღი: 2 July 2015. ↑ დაარქივებული ასლი. დაარქივებულია ორიგინალიდან — 2015-09-16. ციტირების თარიღი: 2016-04-15.
Mossack Fonseca

Mossack Fonseca & Co — პანამური იურიდიული ფირმა. დაარსდა 1977 წელს იურგენ მოსაკის და რამონ ფონსეკას მიერ, შტაბ-ბინა მდებარეობს პანამაში. კომპანიას აქვს საკუთარი წარმომადგენლობა მსოფლიოს 40-ზე მეტ ქვეყანაში. 2016 წლის აპრილში Mossack Fonseca-მ მსოფლიოს ყურადღება მიიპყრო Panama Papers-ზე გამოქვეყნებული „ოფშორული სამოთხეების“ და კლიენტების შესახებ ინფორმაციით, როდესაც აურაცხელი რაოდენობის 1970–2015 წლების დოკუმენტი პრესაში გაიჟონა. ფირმა დაარსდა 1977 წელს გერმანელი ადვოკატის იუნგენ მოსაკის მიერ, 1986 წელს მას შეუერთდა პანამელი ნოველისტი და ადვოკატი რამონ ფონსეკა, ხოლო შემდგომ მათ მიუერთდა შვეიცარიელი ადვოკატი კრისტოფ ზოლინგერი. Mossack Fonseca-ს მუშაობის დარგია სავაჭრო სამართალი, ტრასტული მომსახურება, საინვესტიციო კონსულტაცია და საერთაშორისო ბიზნეს სტრუქტურები. კომპანია ასევე საქმიანობას ეწევა საზღვა სამართალში და ინტელექტუალური საკუთრების დაცვის სფეროში. ↑ (ინგლისური) Aljazeera. C J Polychroniou. Panama Papers: Why should we care?06 Apr 2016
Game Revolution

Game Revolution (ადრე Game-Revolution) ან GR — ვიდეო თამაშების საიტი დაარსებული 1996 წელს ქალაქ ბერკლში, კალიფორნია. შეიცავს მიმოხილვებს, პრევიუებს, სათამაშო ჩამოტვირთების ზონას, ჩიტ-კოდებს, ვებკომიქსებსა და ვიდეო თამაშების სკრინშოტებს. დღესდღეობით, იგი არის ერთ-ერთი ყველაზე ძველი მიმოხილვებისა და სიახლეების საიტი ინტერნეტსივრცეში. კალიფორნიული კორპორაცია Net Revolution, Inc დაარსდა 1996 წლის აპრილს დიუკ ფერისის მიერ, როგორც ჰოლდინგური კომპანია და როგორც მფლობელი საიტ Game Revolution-ის. ფერისს ეკავა კომპანიის პრეზიდენტის თანამდებობდა. 2005 წელს Bolt Media, Inc-ის გაკოტრების შედეგად, GameRevolution შეისყიდა საიტმა CraveOnline-მა (Atomic Online-ის ერთ-ერთი დივიზია) გაურკვეველი თანხის საფასურად. Bolt Media, Inc-ის გაკოტრების მიუხედავად, საიტს ჰყავდა და დღესაც ჰყავს ათასობით ვიზიტორი. იგი შეისყიდული იქნა გასართობი საიტ CraveOnline-ის მიერ გაურკვეველი თანხის სანაცვლოდ. ამის შესახებ გაცხადდა 2008 წლის 25 თებერვალს. შემდეგ იგი ინტეგრირებული იქნა CraveOnline-ის საზაოგადოების ფარგლებში, რომელიც აგრძელებს მოღვაწეობას დამოუკიდებელი და პოპულარული საიტის სახით. საიტ GameRevolution ყოველდღიურად ჰყავს ათასობით სტუმარი. GameRevolution-ის პოპულრობას განსაზღვრავს მისი მრავალფეროვნება. იგი მოიცავს: მიმოხილვებს, პრევიუებს, თამაშების სქრინშოტებს, ვიდეოებს, FAQS (ხშირად დაასმული შეკითხვები), ჩამოტვირთვებს, კომიქსებს, პოდკასტებს, ჩატს, ფორუმს და ა.შ. ოფიციალური საიტი CraveOnline ↑ "Gamerevolution.com Site Info. Alexa Internet. დაარქივებულია ორიგინალიდან — 2016-01-18. ციტირების თარიღი: 2014-04-01.. ↑ CraveOnline Acquires GameRevolution. Reuters (2008-02-25). დაარქივებულია ორიგინალიდან — 2009-04-15. ციტირების თარიღი: 2013-10-28. ↑ Gamerevolution.com Traffic and Demographic Statistics by Quantcast. Quantcast.com (2013-10-24). ციტირების თარიღი: 2013-10-28.
Polygon

Polygon — ამერიკული საიტი, რომელიც აქვეყნებს სიაახლეებს, რეცენზიებს, ვიდეობსა და ინფორმაციებს ვიდეო თამაშების შესახებ, ასევე - სიახლეებს სხვადასხვა ღონისძიებებისა და გამოფენებზე. გაეშვა კომპანია Vox Media-ის მიერ 2012 წლის 24 ოქტომბერს. საიტის პერსონალი შედგება საიტების Joystiq, Kotaku-სა და The Escapist-ის ყოფილი თანამშრომლებისგან. ოფიციალური საიტი ↑ Polygon.com Site Info. Alexa Internet. დაარქივებულია ორიგინალიდან — 2014-12-31. ციტირების თარიღი: 24 იანვარი, 2016. ↑ Swisher, Kara. On the Verge Again: Vox Media Officially Launches Into Videogames Content Arena. All Things Digital (21 თებერვალი, 2012). დაარქივებულია ორიგინალიდან — 2014-08-04. ციტირების თარიღი: 3 აგვისტო, 2014.
უკრაინის პრემიერ-მინისტრი

უკრაინის პრემიერ-მინისტრი (უკრ. Прем'єр-міністр України) — უკრაინის მთავრობის ხელმძღვანელი, უკრაინის მინისტრთა კაბინეტის თავმჯდომარე, რომელიც უკრაინის აღმასრულებელი ხელისუფლების უმაღლესი ორგანოა. მას შემდეგ, რაც 1991 წელს უკრაინამ დამოუკიდებლობა მოიპოვა საბჭოთა კავშირისგან, ამ თანამდებობაზე 16-მა პრემიერ-მინისტრმა იმსახურა (მოვალეობის შემსრულებელი პრემიერ-მინისტრების ჩათვლით — 20). არსენი იაცენიუკი იყო პირველი პრემიერ-მინისტრი, რომელიც დაიბადა დასავლეთ უკრაინაში. 2 პრემიერ-მინისტრი დაიბადა რუსეთის საბჭოთა ფედერაციულ სოციალისტურ რესპუბლიკაში. მოქმედი პრემიერ-მინისტრი დენის შიგალი დაინიშნა 2020 წლის 4 მარტს. პრემიერ-მინისტრი პრეზიდენტის წარდგენით, ინიშნება თანამდებობაზე უკრაინის უმაღლესი რადის მიერ. რადის თანხმობა ითვლება მინიჭებულად, როდესაც საკონსტიტუციო უმრავლესობა დაუჭერს მხარს პრეზიდენტის მიერ წარდგენილ კანდიდატს. ყველაზე მეტი პარლამენტარის თანხმობა დღემდე მიუღია იულია ტიმოშენკოს, რომელიც პრემიერ-მინისტრად 2005 წლის 4 თებერვალს აირჩიეს, 373 ხმით. ↑ Урядові зарплати в Україні (інфографіка). „რადიო თავისუფლება“ (უკრაინულად) ↑ Eugenia Tymoshenko: the fight to save my mother Yulia, The Guardian ↑ უკრაინის რადამ ახალ პრემიერ-მინისტრად დენის შმიგალი დაამტკიცა
ცენტრალური ლიტვის რესპუბლიკა

ცენტრალური ლიტვის რესპუბლიკა (პოლ. Republika Litwy Środkowej; ლიეტ. Vidurio Lietuvos Respublika) — ნაწილობრივ აღიარებული ქვეყანა თანამედროვე ლიეტუვისა და ბელარუსის ტერიტორიაზე 1920-1922 წლებში. დედაქალაქი - ვილნო. ჩამოყალიბდა პოლონეთის მთავრობის მხარდაჭერით და ფაქტობრივად იყო პოლონეთის მარიონეტი ქვეყანა. პოლონეთი იყო ერთადერთი ქვეყანა, რომელმაც სცნო ცენტრალური ლიეტუვის დამოუკიდებლობა. მოგვიანებით შევიდა მის შემადგენლობაში. ქვეყნის მოსახლეობა 1920 წლისთვის შეადგენდა 0,5 მლნ-ს. ეროვნული შემადგენლობა კი ასეთი იყო: პოლონელები — 70 % ლიეტუველები — 12,8 % ბელარუსები — 6 % ებრაელები — 4 %. ცენტრალური ლიტვის რესპუბლიკის გერბი მიიღეს 1920 წლის 12 ოქტომბერს, ესაა მეწამული ფარი, რომლის მარჯვენა მხარეს გამოსახულია ვერცხლისფერი არწივი (პოლონეთის ტრადიციული ჰერალდიკური სიმბოლო) და თეთრ ცხენზე ამხედრებული ვერცხლისფერი მხედარი (ლიეტუვის ტრადიციული ჰერალდიკური სიმბოლო). დროშა წარმოადგენს მთლიან მეწამულ ნაჭერს, რომელზეც ცენტრში დატანილია გერბი. State symbols of Central Lithuania. www.crwflags.com. დაარქივებულია ორიგინალიდან — 2011-08-25. ციტირების თარიღი: 2016-04-16. Bunt generała Żeligowskiego. www.polska.pl. დაარქივებულია ორიგინალიდან — 2011-08-25. ციტირების თარიღი: 2016-04-16. Сярэдняя Літва. დაარქივებულია ორიგინალიდან — 2013-06-01. ციტირების თარიღი: 2016-04-16.
მოლდოვის ოპერისა და ბალეტის ეროვნული თეატრი

მოლდოვის ოპერისა და ბალეტის ეროვნული თეატრი (რუმ. Teatrul Naţional de Operă şi Balet "Maria Bieșu" din Republica Moldova) — მდებარეობს კიშინოვში, ის არის აღმოსავლეთ ევროპის ბალეტისა და ოპერის ერთ-ერთი წამყვანი თეატრი. თეატრის შენობა მდებარეობს შტეფან დიდის ბულვარზე. 2012 წელს მას მიენიჭა ცნობილი მოლდოველი ოპერის მომღერლის მარია ბიეშუს სახელი. მოლდოვის ეროვნული ოპერა 1940-იანებში წელს დაარსდა და 1956 წელს ის გახდა პროფესიული ორგანიზაცია. შემდეგი წლიდან იწყება მოლდოვური პროფესიული ბალეტის ისტორია, როდესაც 1957 წელს მოლდოველმა მოცეკვავეების ჯგუფმა ლენინგრადში მიიღო შესამამისი ცოდნა. ოფიციალური გვერდი
ვექტორი

ვექტორი (ლათ. vector—გადამტანი) — წარმოადგენს წრფივი სივრცის ელემენტს და იმავდროულად ოპერანდს წრფივ სივრცეში განსაზღვრული შეკრების და რიცხვზე გამრავლების ოპერაციებისთვის. არსებობს ვექტორის არაკოორდინატული და კოორდინატული განსაზღვრებანი. ეს უკანასკნელი გულისხმობს გარკვეულ ფიქსირებულ კოორდინატთა სისტემას, მაშინ როდესაც არაკოორდინატული განსაზღვრება აქსიომატური ხასიათისაა. n-განზომილებიანი წრფივი სივრცის ვექტორი წარმოადგენს n რიცხვისგან შემდგარ დალაგებულ სისტემას α = ( a 1 , a 2 , . . . , a n ) {\displaystyle \alpha =(a_{1},a_{2},...,a_{n})} , სადაც a i {\displaystyle a_{i}} რიცხვებს, i = 1 , 2 , . . . , n {\displaystyle i=1,2,...,n} ეწოდება α {\displaystyle \alpha } ვექტორის კომპონენტები. ვექტორის მაგალითია ვექტორ-მონაკვეთი, რომელიც გამოდის სიბრტყის ან სამგანზომილებიანი სივრცის კოორდინატთა სათავიდან და შესაბამისად წარმოადგენს ორ ან სამგანზომილებიან ვექტორს. წრფივ განტოლებათა სისტემის ნებისმიერი ამონახსნი ასევე წარმოადგენს ვექტორის კარგ მაგალითს. ვექტორი α {\displaystyle \alpha } და β = ( b 1 , b 2 , . . . b n ) {\displaystyle \beta =(b_{1},b_{2},...b_{n})} ითვლებიან ტოლებად იმ შემთხვევაში, თუ მათი შესაბამისი კომპონენტები ტოლია, ანუ a i = b i , i = 1 , 2 , . . . , n . {\displaystyle a_{i}=b_{i},i=1,2,...,n.} ვექტორთა ჯამი ეწოდება შემდეგ ვექტორს α + β = (a1 + b1, a2 + b2, ..., an + bn) რომლის თითოეული კომპონენტი წარმოადგენს შესაკრებ ვექტორთა შესაბამისი კომპონენტების ჯამს. ვექტორთა ჯამი კომუტატიური და ასოციატიურია: α + β = β + α (α + β) + γ = α + (β + γ) იგიური ელემენტის როლს თამაშობს ნულოვანი ვექტორი: 0 = (0, 0, ..., 0) მართლაც, α + 0 = (a1 + 0, a2 + 0, ..., an + 0) = (a1, a2, ..., an) = α α = (a1, a2, ..., an) ვექტორის მოპირდაპირე ვექტორი ვუწოდოთ -α = (-a1, -a2, ..., -an) ვექტორს. ცხადია, რომ α + (-α) = 0. აქედან გამომდინარე, ჯამის პარალელურად შესაძლოა განისაზღვროს ვექტორთა სხვაობა α - β = α + (-β), ანუ α - β = (a1 - b1, a2 - b2, ..., an - bn) ვექტორის რიცხვზე ნამრავლი განისაზღვრება როგორც ვექტორი kα = (ka1, ka2, ..., kan), სადაც მიღებული ვექტორის თითოეული კომპონენტი წარმოადგენს α ვექტორის შესაბამისი კომპონენტის k რიცხვზე ნამრავლს. ჩამოვთვალოთ ნამრავლის მნიშვნელოვანი თვისებები: k(α ± β) = kα ± kβ (k ± m)α = kα ± mα k(mα) = km(α) 1α = α 0α = 0 (-1)α = -α k0 = 0 თუ kα = 0, მაშინ ან k = 0, ან α = 0 ვთქვათ, მოცემულია რაიმე სიმრავლე V, რომლის ელემენტებსაც ჩვენ ავღნიშნავთ ბერძნული ასოებით α, β, γ, ... განვსაზღვროთ V სიმრავლეში ოპერაცია შეკრება როგორც მოქმედება, რომელიც ნებისმიერ α, β - ს V-დან ცალსახად შეუსაბამებს α + β ელემენტს (ჯამს) V-დან. ოპერაცია ნამდვილ რიცხვზე გამრავლება კი ნებისმიერ α - ს V-დან ასევე ცალსახად უთანადებდეს მის ნამდვილ რიცხვზე ნამრავლს V-დან. V-ს ელემენტებს ეწოდება ვექტორები (და თავად V წარმოადგენს წრფივ სივრცეს), თუ ზემოხსენებულ ოპერაციებს გააჩნიათ შემდეგი თვისებები: კომუტატიურობა: α + β = β + α. ასოციატიურობა: (α + β) + γ = α + (β + γ). V-ში არსებობს იგიური ელემენტი 0, რომელიც აკმაყოფილებს შემდეგ პირობას: α + 0 = α (მტკიცდება მისი ერთადერთობა). ნებისმიერი α ელემენტისთვის V-დან არსებობს მოპირდაპირე ელემენტი -α € V ისეთი, რომ α + (-α) = 0 (მტკიცდება მისი ერთადერთობაც). k(α + β) = kα + kβ. (k + m)α = kα + mα. (km)α = k(mα). 1α = α. ტენზორული აღრიცხვა ვექტორული აღრიცხვა